钦定古今图书集成/明伦汇编/宫闱典/第111卷 > 柳盼 柳庄
## 钦定古今图书集成/明伦汇编/宫闱典/第111卷 > 柳盼 柳庄

按《陈书高宗柳皇后传》：“后性谦谨，未尝以宗族为请，
虽衣食亦无所分遗。弟盼，大建中尚世祖女富阳公
主，拜驸马都尉。后主即位，以帝舅加散骑常侍。盼性
愚戅，使酒，常因醉乘马入殿门，为有司所劾，坐免官，
卒于家，赠侍中、中护军。后从祖弟庄，清警有鉴识，大
建末，为太子洗马，掌东宫管记。后主即位，稍迁至散”
骑常侍、卫尉卿。祯明元年，转右卫将军，兼中书舍人，
领雍州大中正。自盼卒后，太后宗属，唯庄为近，兼素
有名望，由是深被恩遇。寻迁度支尚书。陈亡入隋，为
岐州司马。